
Referat de aprobare
la proiectul de hotărâre privind aprobarea proiectelor culturale 
ce vor beneficia de finanțare nerambursabilă de la bugetul local peanul2023, sesiunea II 

Prezentul referat de aprobare are la bază prevederile art. 6 alin. 3 și art. 30 alin. 1-2 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind privind aprobarea proiectelor culturale și sportive ce vor beneficia de finanțare nerambursabilă de la bugetul local pe anul 2023, sesiunea II 
	Susținerea activității asociațiilor culturale și sportive din municipiu se realizează în baza Regulamentului privind regimul finanțărilor nerambursabile alocate de la bugetul local al municipiului Marghita pentru actvități non profit de interes local aprobat prin HCL nr. 35/25.04.2013 și modificat prin Hotărârea Consiliului Local Marghita nr. 69 din 27 aprilie 2017. Prin HCL nr. 96 din 25.05.2021 coroborata cu Dispoziția primarului nr. 304 din 06.05.2022 s-au numit membrii  în comisia de evaluare și selecție și de contestație a proiectelor culturale și sportive care vor beneficia de finanțări nerambursabile din bugetul local.
	În baza anunțului de participare s-a desfășurat sesiunea II de selecție a proiectelor care  vor beneficia de finanțare  nerambursabilă  din fonduri publice alocate pentru activități nonprofit  de interes general. Proiectele depuse au fost analizate în cadrul lucrărilor comisiei numite, care a făcut și propunerea de repartizare a sumelor solicitate.
Având în vedere cele prezentate, în baza art. 136 din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare, vă rog să analizați proiectul de hotărâre pentru aprobarea proiectelor culturale și sportive ce vor beneficia de finanțare nerambursabilă de la bugetul local pe anul 2023

